Държавен вестник, бр. 72, 2004 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  72
(3) Безопасността на съоръженията за обра-
ботване и съхраняване на отпадъци се осигуря-
ва за целия им жизнен цикъл, а на съоръжени-
ята за погребване на РАО—и за периода след
тяхното затваряне.
Чл. 26. (1) Безопасността на съоръженията
за управление на РАО се основава на прилагане
на концепцията на дълбоко ешелонирана за-
щита, която се основава на едновременното
прилагане на система от физически бариери и
административни мерки, осигуряващи следни-
те нива на защита:
1. система от последователни физически
бариери по пътя на разпространение на радио-
активните вещества в околната среда;
2. система от технически и организационни
мерки за защита на бариерите и запазване на
тяхната ефективност;
3. система от технически и организацион-
ни мерки за защита на населението и околна-
та среда.
(2) Системата от физически бариери на вся-
ко съоръжение се определя в проекта на съоръ-
жението. Безопасността на съоръжението не
бива да зависи изцяло от дадена бариера.
(3) Концепцията на дълбоко ешелонира-
ната защита се осъществява при проектира-
не, въвеждане в експлоатация, експлоатация
и извеждане от експлоатация и се прилага за
всички експлоатационни състояния на съоръ-
жението.
(4) Безопасността на съоръженията за по-
гребване на РАО след тяхното затваряне тряб-
ва да се осигурява напълно от инженерните и
естествени бариери и да не зависи от мерките
за контрол след затваряне и/или други актив-
ни мерки.
Чл. 27. Характеристиките на площадката на
съоръжение за управление на РАО трябва да
отговарят на приложимите изисквания към
площадката на атомна централа съгласно На-
редба за осигуряване на безопасността на атом-
ни централи и на допълнителните изисквания,
съгласно наредбата.
Чл. 28. (1) Проектът на съоръжение за уп-
равление на РАО трябва да осигури:
1. че съоръжението ще изпълнява предназ-
начението си с отчитане на взаимовръзките
между всички етапи на генериране и управле-
ние на РАО;
2. че при нормална експлоатация, очаквани
експлоатационни състояния и проектни аварии
няма да бъдат надхвърлени установените гра-
ници на дозата, определени в чл. 9, т. 1 и 2;
3. че при очаквани състояния и събития (нор-
мална еволюция) в съоръжение за погребване
на РАО няма да бъдат надхвърлени установе-
ните граници на дозата, определени в чл. 9, т. 3,
за периода след затваряне на съоръжението;
4. че възможността за надпроектни аварии,
а в случай на съоръжение за погребване—за
нарушаване на изолиращите свойства на систе-
мата в резултат на човешка дейност и природни
явления с ниска вероятност, е сведена до разум-
но достижимия минимум.
(2) Проектът определя необходимите за осъ-
ществяване на  целите по ал. 1 проектни преде-
ли, експлоатационни състояния, класификация
по безопасност на съоръжения, системи и ком-
поненти (ССК) и важни допускания при проек-
тирането.
Чл. 29. (1) Проектът на съоръжение за уп-
равление на РАО се основава на прилагането
на концепцията на дълбоко ешелонираната за-
щита по чл. 26 и има за цел да предотврати:
1. създаване на условия, водещи до наруша-
ване целостта на физическите бариери;
2. отказ на физическа бариера, ако са налице
условията по т. 1;
3. отказ на физическа бариера като послед-
ствие от отказ на друга физическа бариера.
(2) Проектните технически решения, техно-
логии и процедури се определят така, че при
всички експлоатационни състояния и проект-
ни аварии се гарантира задържане на радиоак-
тивните вещества в установените граници.
(3) Проектните технически решения, техно-
логии и процедури се определят и обосновават
в съответствие с постиженията на науката и
техниката и на международно признатия екс-
плоатационен опит.
Чл. 30. Проектните предели включват като
минимум:
1. изисквания към постъпващите в съоръ-
жението РАО с отчитане на характеристиките
на РАО, за чието управление е предназначено
съоръжението;
2. произтичащите от последващите етапи на
управление на РАО изисквания към характе-
ристиките на РАО след тяхното обработване
или складиране в съоръжението;
3. радиологични и други технически кри-
терии за приемливост при всички експлоата-
ционни състояния, проектни и надпроектни
аварии;
4. критерии за защита на физическите бари-
ери, ограничаващи разпространението на ра-
диоактивни вещества.
Чл. 31. (1) За определяне на граничните ус-
ловия, в съответствие с които се проектират,
изработват и монтират ССК, важни за безо-
пасността, в проекта трябва да бъдат опреде-
лени изходните събития за очаквани експло-
атационни състояния, проектни и надпроект-
ни аварии.
(2) Списъкът от изходни събития трябва да
покрива всички вероятни събития с вътрешен
или външен характер във всички експлоатаци-
онни режими на съоръжението и включва съ-
бития, като:
1. пълен или частичен отказ на ССК;
2. човешки грешки;
3. външни събития с естествен произход или
причинени от човешка дейност.